Zápisnica
zo zasadnutia komisie dňa 17. apríla 2012

Prítomní 
podľa prezenčnej listiny

Program
1.	Otvorenie
2.	Prerokovanie rozborov činností a hospodárenia organizácií za rok 2011 – RDS Sklenárova a DD Pažítková
1.	Plán kontrol na II. polrok 2012
2.	Príprava zájazdu pre nepracujúcich seniorov do historického kráľovského mesta Skalica
3.	Rôzne
1. Otvorenie
Predseda komisie prijal ospravedlnenie p. J. Závodského, riaditeľa DD Pažítková 2, ktorý sa zo zdravotných dôvodov nemohol zúčastniť rokovania komisie a poveril p. Hodákovú zastupovaním pri prerokovaní rozborov činností  a hospodárenia z DD Pažítková za rok 2011.
2. Prerokovanie rozborov činností a hospodárenia organizácií za rok 2011 - RDS Sklenárova a DD Pažítková
Komisia prerokovala predložený materiál:
Rozbor činnosti a hospodárenia Ružinovského domova seniorov za rok 2011
a prijala stanovisko:
Komisia berie predložený materiál na vedomie a odporúča miestnemu zastupiteľstvu návrh schváliť
Hlasovanie: 4 prítomní, 4 za, 0 proti, 0 sa zdržalo

Zároveň komisia vyzvala p. Hodákovú z  DD Pažítková na bezodkladné zaslanie materiálov v elektronickej podobe tajomníčke komisie p. Pokornej, ktorá následne rozpošle všetky materiály členom komisie. Komisia po prerokovaní predložených materiálov na zasadnutí dňa 2. mája 2012 k nim zaujme stanovisko.

3. Plán kontrol na II. polrok 2012
KSSI nepredkladá miestnemu kontrolórovi žiadny návrh námetov na vykonanie kontrol v priebehu II. polroka 2012.
Hlasovanie: 4 prítomní, 4 za, 0 proti, 0 sa zdržalo

4. Príprava zájazdu pre nepracujúcich seniorov do historického kráľovského mesta Skalica
Predseda komisie oboznámil všetkých členov s prípravou prvého zájazdu pre nepracujúcich seniorov do kráľovského mesta Skalica a návštevy Biofarmy v Stupave. Bližšie informácie o pripravovanom zájazde budú uvedené v májovom vydaní mesačníka Ružinovské echo.
Zájazd je plánovaný pre 90 účastníkov, v prípade prevyšujúceho záujmu výber účastníkov sa určí losovaním na zasadnutí KSSI dňa 4. júna 2012. Novinkou bude vyberanie účastníckeho poplatku priamo v autobusoch, nakoľko s vyberaním poplatku vopred boli spojené dodatočné zvýšené náklady na spracovanie žiadostí a vrátenie poplatkov nevylosovaným žiadateľom.
KSSI predloží do operatívnych porád starostu MČ na schválenie a prerokovanie plánované zájazdy:
•	august 2012	jednodňový zájazd do družobného mesta Znojmo
•	október 2012	jednodňový zájazd do termálneho kúpaliska v Mosonmagyaróváru
•	december 2012	jednodňový zájazd do predvianočnej Viedne

5. Rôzne
5.A) Komisia navrhuje aby ref. sociálnych vecí k prebiehajúcemu roku "Úcta k starším" pripravil návrh uskutočnenia vedomostnej súťaže medzi školami a seniormi MČ Bratislava - Ružinov, za prípravu návrhu stanovuje zodpovedných p. Karelovú a p. Slobodu.
Komisia zároveň žiada ved. sociálneho odboru, aby pripravila návrh ďalších aktivít súvisiacich s rokom „Úcty k starším“.
T: október 2012
Hlasovanie: 4 prítomní, 4 za, 0 proti, 0 sa zdržalo

5.B) Komisia jednohlasne odsúhlasila dve najbližšie zasadnutia KSSI na 2. mája a 4. júna 2012 so začiatkom rokovania o 15:00 h.

Ing. Vladimír Sloboda
predseda komisie v.r.

Zapísala: Pokorná H.